CELEX: E1997P0003
Language: da
Date: 1997-09-04 00:00:00
Title: Anmodning fra Nedre Romerike herredsrett om en rådgivende udtalelse fra EFTA-Domstolen i sagen Jan og Kristian Jæger AS mod Opel Norge AS - Nedre Romerikes beslutning af 2. september 1997 (Sag E-3/97)

Avis juridique important

|

E1997P0003

Anmodning fra Nedre Romerike herredsrett om en rådgivende udtalelse fra EFTA-Domstolen i sagen Jan og Kristian Jæger AS mod Opel Norge AS - Nedre Romerikes beslutning af 2. september 1997 (Sag E-3/97)  

EF-Tidende nr. C 376 af 11/12/1997 s. 0013 - 0013

Anmodning fra Nedre Romerike herredsrett om en rådgivende udtalelse fra EFTA-Domstolen i sagen Jan og Kristian Jæger AS mod Opel Norge AS - Nedre Romerikes beslutning af 2. september 1997 (Sag E-3/97) (97/C 376/12)Nedre Romerike herredsrett, Norge, har ved sin beslutning af 2. september 1997, som indgik til EFTA-Domstolens dommerkontor den 4. september 1997, anmodet denne om at afgive en rådgivende udtalelse i sagen Jan og Kristian Jæger AS mod Opel Norge AS om følgende spørgsmål:1) a) Forbyder EØS-aftalens artikel 53, stk. 1, jf. reglerne om selektiv distribution, en importør at stille krav om en bestemt aktionærsammensætning hos forhandleren i forbindelse med indgåelse af en forhandleraftale om motorkøretøjer?b) Hvis det er tilfældet, gælder det så, uanset hvad der er formålet med kravet, og hvilken virkning det har?c) Fandtes der allerede et sådant forbud i september 1995?2) a) Forbyder EØS-aftalens artikel 53, stk. 1, jf. reglerne om selektiv distribution, en importør i forbindelse med indgåelse af en forhandleraftale om motorkøretøjer at stille krav til, om forhandlervirskomhedens ejere eller daglige ledelse har kapitalinteresser i andre virksomheder, der forhandler og/eller har kapitalinteresser i andre virksomheder, der forhandler motorkøretøjer?b) Hvis det er tilfældet, gælder det så, uanset hvad der er formålet med kravet, og hvilken virkning det har?c) Fandtes der allerede et sådant forbud i september 1995?3) Følger det af EØS-aftalens artikel 53, stk. 1, at en importør af motorkøretøjer i september 1995 havde pligt til at indgå forhandleraftale med hvem som helst, der ønskede at være forhandler, og som i øvrigt opfyldte de kvalitative kriterier, importøren i henhold til loven kunne stille til en forhandler?4) Skal EØS-aftalens artikel 53, stk. 1, fortolkes således, at forhandlinger om en aftale eller om at indgå en aftale er ligeværdige med en »aftale« og følgelig tilstrækkelige til, at sagen falder ind under artikel 53, stk. 1?5) Skal EØS-aftalens artikel 53, stk. 1, fortolkes således, at et afslag til en forhandler skal vurderes i henhold til artikel 53, hvis afslaget kan tjene til at styrke en konkurrencefjendtlig politik eller aftalepraksis mellem importøren og andre eksisterende forhandlere?6) Skal artikel 53, stk. 2, fortolkes således, at hele aftalen, hvis et krav strider imod artikel 53, stk. 1, og/eller reglerne om selektiv distribution, er uden